./data/phi0474/phi005/phi0474.phi005.perseus-lat2.xml
M. Tullius Cicero
hic alios negasse audere, alios respondisse non putare id perfici posse; inventum tamen esse fortem amicum ex eadem familia, Q  Verrem Romilia, ex optima divisorum disciplina, patris istius discipulum atque amicum, qui HS quingentis milibus depositis id se perfecturum polliceretur, et fuisse tamen non nullos qui se una facturos esse dicerent  quae cum ita essent, sane benivolo animo me ut magnopere caverem praemonebat